હાથમાં આવેલી જીત છીનવાઈ જતાં મૅન ઑફ ધ મૅચ રવિ રામપૉલ સહિત ટ્રિનિદાદના કેટલાક ફીલ્ડરો નિરાશામાં ઘૂંટણિયે બેસી પડ્યા હતા, જ્યારે બીજા કેટલાક પ્લેયરો ગુમસુમ ઊભા રહી ગયા હતા. માત્ર કૅપ્ટન ડૅરેન ગંગા નિરાશામાં પોતાના સાથીઓ પાસે જઈને તેમને મરતે દમ તક લડવા બદલ તેમની પીઠ થાબડતો જોવા મળ્યો હતો.જોકે ટ્રિનિદાદના પ્લેયરોને ૯૮ રનનું મામૂલી ટોટલ પણ પોતે ડિફેન્ડ ન કરી શક્યા એનો ખૂબ અફસોસ હતો.